*Pranešimas žiniasklaidai*

*2024 01 06*

**Lenktynininkas R. Baciuška: naujagimė dukra – didžiausia motyvacija Dakare**

**Dakarui įgavus pagreitį, visai neseniai tėčiu tapęs lenktynininkas Rokas Baciuška sako, kad naujagimė dukra – jam yra didžiausia motyvacija. Pirmadienį įveikęs vieną sunkiausių kol kas Dakaro dienų ir trasoje praleidęs net 11 val., Rokas šiuo metu rikiuojasi tarp „Chrono“ etapo lyderių ir yra 5-oje vietoje. Ralyje sėkmingai šiandien finišavęs sportininkas teigia, kad prieš kelias savaites gimusią Danielę labai norėtų apdovanoti ir Dakaro Beduinu.**

„Žinoma, kad sunku palikti dukrą namuose ir dalyvauti varžybose, tačiau žinau, kad ji labai saugiose ir rūpestingose mamos rankose, tad didelės baimės nėra. Nuolat palaikome ryšį telefonu, žinoma, dėl varžybų tai išeina padaryti mažiau negu norėčiau“, – sako R. Baciuška.

Sportininkas pasakoja, kad yra itin laimingas įstojęs į tėvų klubą. Anot jo, gimus dukrai Danielei gyvenimas pasikeitė iš esmės, viskas nauja, visko reikės išmokti.

„Dar prieš išvykstant į Dakarą turėjau kelias bemieges naktis, tačiau esu be galo laimingas. Danielė yra šventė visai mūsų šeimai“, – teigia sportininkas.

**Planuose – tik geriausi rezultatai**

Kalbėdamas apie savo pagrindinį komandos narį šturmaną Oriolą Meną R. Baciuška sako, kad dirbdamas su šiuo profesionalu tikisi tik pačių geriausių rezultatų.

„Pirmą kartą su juo važiavau pirmajame savo Dakare, o tuomet ir rezultatas buvo įspūdingas, pasiekta trečioji vieta, tad visiškai pasitikiu savo šturmanu, su juo turime gerą ryšį, daug dirbame ir esame motyvuoti. Dabar abu turime daug daugiau patirties ir ne tokias „karštas galvas“, – juokauja lenktynininkas.

Anot R. Baciuškos pirmosios Dakaro dienos pareikalavo didelių iššūkių. Per tris pirmas Dakaro dienas R. Baciuška jau yra įveikęs virš 1500 km.

„Žinoma lengviausia dalis buvo dar prieš prasidedant Dakarui – technikos atsiėmimas, dokumentacija, techninė apžiūra, trumpos treniruotės. Prologas sekėsi labai neblogai. Su savo šturmanu Orioliu nusprendėme spustelėti, bet ne iki dugno, tą parodė ir rezultatas. Nuo Dakaro legendos Nasero al Atija atsilikau tik per vieną sekundę. O, iš dabartinių rezultatų, kurie dar gali smarkiai keistis jau dabar galime spręsti, kad Dakaras bus tikrai labai įdomus, tad kviečiu visus stebėti ir palaikyti mane“, – sako R. Baciuška.

**Stengiasi palaikyti ryšį su šeima ir partneriais**

Anot jo, varžybose jam itin svarbus gerbėjų, partnerių ir šeimos palaikymas.

„Šeima dėl manęs tikrai jaudinasi, bet tikrai žinau, kad per tiek metų lenktyniavimo – manimi jau pasitiki. Dakaras vyksta labai toli nuo Lietuvos, tad ralio metu palaikyti su jais tiesioginį ryšį man yra sudėtinga. Na, o vakare perskaityti šeimos narių palaikymo žinutes – tikrai smagu“, – teigia jis.

R. Baciuška sako, kad be partnerių Dakare dalyvauti būtų praktiškai neįmanoma, tad jis ypatingai vertina visus savo rėmėjus, o lenktynėms įgavus pagreitį skolą savo palaikytojams grąžina suteikdamas tam tikrų privilegijų.

„Be partnerių į Dakarą – neišvažiuotume. Džiaugiuosi, kad jau antrus metus bendradarbiaujame su draudimo technologijų bendrove „Balcia“. Su šiais partneriais jaučiu ne tik stiprų darbinį, bet ir asmeninį ryšį. Jaučiu, kad augame kartu, tad džiaugiuosi, kad visiems draudimo bendrovės klientams viso Dakaro metu galiu pasiūlyti draudimo paslaugų įsigyti net daugiau nei trečdaliu pigiau. Visų lenktynių metu su kodu „ROKAS33“ visiems draudimo produktams bus sutekta net 33 proc. nuolaida“, – sako R. Baciuška.